Null-Risiko-Verzerrung

De Null-Risiko-Deng'gfehla (uff Englisch Zero risk bias unn uff Daitsch Null-Risiko-Verzerrung) ischn Deng'gfehla, wu die Laid vasuchn irschnd ä Risiko zum Deel gons zu vamaide, a wons onnare Meschlischkaide gewwe dud, wus gsomde Risiko waid mehr vaglännare konn.Daniel Crosby, The Laws of Wealth: Psychology and the secret to investing success, 2016, Harriman House Limited, isbn 9780857195258 Der Deng'gfehla zaischd sisch ofd, wonns um Gsundhaid, Sischahaid unn Umweld geje dud.Lev Virine, Michael Trumper, Project Think: Why Good Managers Make Poor Project Choices, Routledge, 2016, isbn 9781409454984, Oxon, Seiten 102, 175 De Effeggd bai Endschaidunge hoddma in Umfroche gseje, wuma die Laid iwwa erfunnene unn bschdimmde eschde bolodische Siduazjone bfrochd hodd. Zum Baisbiel hawwen die Bfochde de Kriesch geschede Terrorismus mejr bajaad als des Risiko vun Vakehrsuufäll midd Massnohme zu seng'ge odda gesche die Waffegwald ebbes zu due, wu mehr Laid ums Lewe kummen. Ä onnares Baischbiel isch die Endschaidung, s'Risiko im Beraisch vunnem Manager zu seng'ge, uff Koschde vunnem hejere Risiko fa die gons Firma.Lev Virine, Why good project managers are making bad choices: an introduction to project decision-making, Paper presented at PMI® Global Congress 2013—North America, New Orleans, LA. Newtown Square, PA: Project Management InstituteAndrew Roman Wells, Kathy Chiang, Monetizing Your Data: A Guide to Turning Data into Profit-Driving Strategies and Solutions, John Wiley & Sons, 2017, isbn 9781119356240, Hoboken, NJ, Seiten 143}} Ma vasuchd also gern a glänes Risiko gons zum vschwinde zu bring'ge, als a gressares Risiko gläna zu mache. Bsondas a donn, wonns glänare Risiko äm persenlisch bdriffd.

 Grind 
De Null-Risiko-Deng'gfehla machd, dassisch Laid bessa fielen, wail ä Risiko bsaidischd worre isch unn nedd blos vamindad. 
Wisseschafdla hawwen baide B'andwordung vunnem Frocheboche zu em ausgdeng'gdm B'roinischungszenario so än Deng'gfehla gfunne. Do'd'bai gehds um zwee gfehrlische Ord X unn Y, wubai in jedem Johr bai X achd Grebsfäll unn bao Y vier Grebsfäll verursache dud. Die Bfrochde hän des in drai Meschlischkaide des zu ännare oigdeeld: Zwee Meschlischkaide hawwen die Gsomdzahl vunde Grebsfäll um 6 unn die dridd Meschlischkaid gsomd um 5 Fäll reduzierd awwa om Ord Y die Fäll gons eliminierd. Obwohl die dritt Meschlischkaid die schlegschde g'wesd isch, hawwen 42% vunde Bfrochde des als minndeschdens bessa als äni vunde onnare Meschlischkaide oigschdufd. Des isch ähnlich zuna friejare Werschafdsschdudije, wuma geseje hodd, dass Laid braid sinn hohe Koschde zu zahle, um ä Risiko gons auszuschließe.Jonathan Baron, Rajeev Gowda, Howard Kunreuther, /papers.htm/gowda.html Einstellungen zum Umgang mit gefährlichen Abfällen: Was sollte aufgeräumt werden und wer sollte dafür bezahlen?, 1993, Risikoanalyse, 13(2), Seiten 183–192, doi 10.1111/j.1539-6924.1993.tb01068.xW. K. Viscusi, W. A. Magat, J. Huber, Eine Untersuchung der Rationalität der Verbraucherbewertung mehrerer Gesundheitsrisiken, RAND Journal of Economics, 1987, 18(4), Seiten 465–479, doi 10.2307/2555636, jstor 2555636, hdl 1803/6944, hdl-access free}} 
Die Laid missen sisch efach wenischa Sorche mache, sobalds ä Risiko nemme gewwe dud unn des isch on sisch nidzlisch.Jonathan Baron, Thinking and Deciding, Cambridge University Press, 2003, isbn 978-0521659727, Cambridge, Seiten 506

 Vaschdergunge 
De Null-Risiko-Deng'gfehla konn dursch onnare Vazerrunge ausgleesd odda vaschdergd werre. Die Laid deng'gen eja in Vaheldnis als in Unnaschied. Ä schdergari Varingarung vunnem Deel vunde Dodesfäll werd als wischdischa oigschezd als ä schdergari Varingerung vunde tatseschlische Dodesfäll. De Null-Risiko-Deng'gfehla kendma deswescha a als ä Vazerrung ogugge, wuma sisch zuziehd, womma uff die Proportione vun Quandidede guggd unn dod'bai noch Risike im Kopp hodd. De Framing-Effeggd konn de Deng'gfehla vagressere, womma zum Baisbiel iwwa die grosse Proportione vun awwa gleene Menge babbld, anschdadd iwwa die gleene Menge on sisch yu redde.Jonathan Baron, Value analysis of political behavior - self-interested : moralistic :: altruistic : moral, 2003, University of Pennsylvania Law Review, 151(3), Seiten 1135–1167, doi 10.2307/3312887|jstor=3312887

 Werdschafd 
Den Effeggd machdma sisch inde Werdschafd zu nudze. Zum Baisbiel biedn Audovamiedunge gern Zusadzvasicherunge o, wu jedes Risiko abdeggen.Kip W. Viscusi, 2005, The Value of Life, Vanderbilt University - Owen Graduate School of Management Research Paper Series, SSRN Innem Experimend vun 1987 hawwen de Kip Viscusi unn soi Kollesche gzaiscd, was Laid b'raid sinn zu zahle, domid Risike gons vaschwinden. Onnem Baumaagd hoddma Laid än WC Roinischa gzaischd unnse a glaisch iwwa die Risike informierd. Fuchzeh vun Zehausend Laid, wu des bnudzn, vagifden sisch onde Gase unn waidare fuchzeh Laid vun Zehausend krischen Aachevaledzunge, wonse de Roinischa oisedzen. Donn hoddmase gfrochd, wasse b'raid sinn zu zahle um die Risike zu vaklännare odda gons zu bsaidische. Die Laid deden 65 Cent mehr zahle, ums Risiko um finf Bromill zu seng'ge. Donn deden sisch bloss noch zeh vun Zehausend Laid valedze. Ums Risiko nomol um finf Bromill zu seng'ge deden die Laid nomol 19 Cent mehr ausgewwe. Awwa fa die ledschde finf Bromill yu seng'ge, alla uff Null-Risiko zu kumme, deden die laid nomol 83 Cent mehr ausgewwe.W. Kip Viscusi, Estimation of Revealed Probabilities and Utility Functions for Product Safety Decisions, 80 The Review of Economics and Statistics, 1998, Seiten 23

Obwohls jo ga kä Null-Risiko gewwe dud, hodds awwa doch b'liewde Vakafsschdradegije, wu genau des vaschbreschn, wie zum Baisbiel Geld-Zurigg-Garandie, valängadi Rüigggawefrischd, Koschdelosa Vasond unn Retour, voraussischdlischa Liefatermin nenne zum Baischbiel vor Faijadaach, Rundum-Sorglos-Paket, Bequems b'zahle unn guude Kundemeenunge nudze.

 Websaide 
 Zero-Risk Bias: Das Risiko minimieren, um Kunden zu motivieren

 Vawais 

Sachgrubb:Deng'gfehla